**Oznam o mieste a termíne podávania žiadostí o prijatie dieťaťa na predprimárne vzdelávanie do  Materskej školy Cédrová 651/6**

**Bratislava - Čunovo**

V zmysle § 59 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“) podávanie žiadostí o prijatie dieťaťa na predprimárne vzdelávanie v zriaďovateľskej pôsobnosti mestskej časti Bratislava – Čunovo sa uskutoční

**v termíne od 2. mája do 05. mája 2023**

v budove Materskej školy Cédrová ulica 651/6

Na základe písomnej žiadosti zákonných zástupcov detí a zástupcov zariadenia sa do MŠ v zriaďovateľskej pôsobnosti mestskej časti Bratislava – Čunovo (ďalej len „mestská časť“), v zmysle § 59 ods.1,2 školského zákona, budú prijímať

* **deti vo veku od 3 rokov**
* **prednostne deti, pre ktoré je plnenie predprimárneho vzdelávania povinné**

V zmysle § 59a školského zákona plní **povinné predprimárne vzdelávanie** v spádovej materskej škole, ak zákonný zástupca alebo zástupca zariadenia pre deti nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie.

V zmysle § 144a) školského zákona sa na „žiadosti o prijatie dieťaťa na predprimárne vzdelávanie do materskej školy **vyžaduje podpis oboch zákonných zástupcov dieťaťa.**

**Ostatné podmienky prijímania na predprimárne vzdelávanie v materskej škole**

V prípade zvýšeného záujmu o prijatie detí do materskej školy sa po prijatí všetkých detí, pre ktoré je predprimárne vzdelávanie povinné, sa budú prednostne prijímať deti, ktoré budú spĺňať tieto podmienky:

* deti , ktoré nedovŕšia do 31.08.2023 vek 5 rokov a zákonný zástupca požiada o výnimočné prijatie na plnenie povinnej školskej dochádzky; zákonný zástupca takéhoto dieťaťa k žiadosti priloží aj písomný súhlas príslušného zariadenia poradenstva a prevencie a súhlasné vyjadrenie všeobecného lekára pre deti a dorast(uprednostnené budú deti, ktoré budú mať trvalý pobyt na spádovej ulici),
* súrodenci detí, ktoré budú pokračovať v predprimárnom vzdelávaní v materskej škole aj v školskom roku 2023/2024,
* ostatné deti v závislosti od voľnej kapacity, podľa veku
* výnimočne možno prijať dieťa od 2 rokov veku, ak sú vytvorené vhodné materiálne a bezpečnostné podmienky, dieťa ovláda základné hygienické a sebaobslužné činnosti alebo to kapacita MŠ dovolí

**Postup podania žiadostí**

1. Vyplniť elektronickú žiadosť o prijatí dieťaťa na predprimárne vzdelávanie v materskej škole umiestnenú na webovej stránke školy <https://mscedrova.edupage.org/> .
2. Elektronická žiadosť bude spustená od 24.4.2023
3. Vytlačenú a podpísanú žiadosť oboma zákonnými zástupcami, predloží zákonný zástupca osobne materskej škole v termíne od 2.mája do 5.mája 2023
4. K žiadosti je potrebné predložiť potvrdenie o zdravotnej spôsobilosti dieťaťa, zároveň musí potvrdenie obsahovať aj záznam o povinnom očkovaní dieťaťa. Bez tohto údaju nebude žiadosť akceptovateľná.
5. Žiadosť o prijatie dieťaťa na predprimárne vzdelávaniezákonný zástupca doručí osobne do rúk riaditeľky alebo osoby poverenej riaditeľkou materskej školy v čase od 9,00 hod. do 16,30 hod.

V zmysle § 59 ods.7 školského zákona riaditeľka MŠ rozhodne **do 30.júna 2023** o prijatí dieťaťa na predprimárne vzdelávanie v školskom roku 2023/2024.

Mgr. Lenka Bubeníková,

učiteľka poverená riadením MŠ